สาวควบกระบะส่งน้ำมันพืช พุ่งชนร้านสับปะรดริมทาง ก่อนเสยต้นไม้ดับ
(ภาพจาก : หน่วยกู้ภัยแม่ขรี),สาวใหญ่ควบกระบะตระเวนส่งน้ำมันพืชตามหมู่บ้านต่างๆ ใน จ.พัทลุง เสียหลักพุ่งชนร้านสับปะรดข้างทางก่อนเสยต้นไม้ เสียชีวิตคาที่ จนท.นำเครื่องตัดถ่างเพื่อนำร่างออกมาส่ง รพ. ส่วนสินค้าแตกกระจายไปทั้งบริเวณดังกล่าว,เมื่อวันที่ 22 พ.ค. 59 ร.ต.อ.ณัฐพร ช่วยนุกูล รอง สว.(สอบสวน) สภ.ป่าบอน จ.พัทลุง ได้รับแจ้งจากพลเมืองดีว่ามีเหตุรถยนต์กระบะบรรทุกน้ำมันพืชพุ่งชนต้นไม้ริมทาง พบคนขับเสียชีวิตติดภายในบนที่นั่ง 1 ศพ โดยเหตุเกิดบนถนนเอเชีย ช่วงพัทลุง-หาดใหญ่ ขาขึ้น บ้านควนหินเเท่น หมู่ที่ 3 ต.โคกทราย อ.ป่าบอน จ.พัทลุง จึงเดินทางไปยังที่เกิดเหตุพร้อมเจ้าหน้าที่ที่เกี่ยวข้อง เจ้าหน้าที่หน่วยกู้ภัยมูลนิธิพัทลุงการกุศล หน่วยกู้ภัยแม่ขรี,ที่เกิดเหตุพบ รถยนต์กระบะยี่ห้อโตโยต้า รุ่นวีโก้ สีบรอนซ์ทอง หมายเลขทะเบียน บต 9372 พัทลุง พุ่งชนอัดกับต้นไม้ริมทางในสภาพด้านหน้าพังเสียหาย โดยมีน้ำมันพืชที่บรรจุในถุงพลาสติกแตกกระจายเต็มถนน บริเวณบนที่นั่งคนขับพบศพ นางจรรยาวิไล ศรีสุวรรณ อายุ 41 ปี ชาว ต.ตะโหมด อ.ตะโหมด จ.พัทลุง ถูกอัดก๊อบปี้ เสียชีวิตคาพวงมาลัย เจ้าหน้าที่จึงได้นำอุปกรณ์ตัดถ่างเพื่อตัดเอาร่างออกมา ก่อนนำส่งโรงพยาบาลป่าบอน เพื่อให้แพทย์ชันสูตรต่อไป,จากการสอบสวนทราบว่า ก่อนเกิดเหตุนางจรรยาวิไล ขับรถยนต์คันดังกล่าวออกจากบ้านพักในพื้นที่ ต.ตะโหมด บรรทุกน้ำมันพืชบรรจุถุงพลาสติกที่รับมาจาก อ.สะเดา จ.สงขลา ไปตระเวนส่งให้ลูกค้าในพื้นที่ ต.โคกทราย อ.ป่าบอน เมื่อมาถึงที่เกิดเหตุรถกระบะได้เสียหลักพุ่งชนร้านค้าขายสับปะรดริมถนนสายดังกล่าว ก่อนที่จะพุ่งชนกับต้นไม้ขนาดใหญ่ริมทางจนเสียชีวิตคาที่ ส่วนน้ำมันพืชแตกกระจายทั่วบริเวณดังกล่าว.
สาวใหญ่ควบกระบะตระเวนส่งน้ำมันพืชตามหมู่บ้านต่างๆ ใน จ.พัทลุง เสียหลักพุ่งชนร้านสับปะรดข้างทางก่อนเสยต้นไม้ เสียชีวิตคาที่ จนท.นำเครื่องตัดถ่างเพื่อนำร่างออกมาส่ง รพ. ส่วนสินค้าแตกกระจายไปทั้งบริเวณดังกล่าว
อุบัติเหตุ,กระบะชนต้นไม้,กระบะเสียหลัก,กระบะพุ่งชน,กระบะขนน้ำมันพืช,สภ.ป่าบอน,ต้นไม้ใหญ่,โรงพยาบาลป่าบอน,พัทลุง,ข่าว,ไทยรัฐ,ไทยรัฐออนไลน์,ข่าวสังคม,ข่าวทั่วไทย,ข่าวภูมิภาค